כיומיים לפני חג הפסח, בחודש אפריל, שנת 1908 לספירת הגויים, בטקס ברית המילה, הוכרז לראשונה שמו של הרך הנולד, בנם של אייב ומיני ושמו: פסח פרסי  פיית'.                                             פרק י"ב איחוד ופרידה             בקיץ זה של שנת 1908, תחילת החודש השישי לספירת הגויים, ישב לו אייב ליד המכונה להידוק תפרי המכנסיים, ותוך כדי שהוא מפעיל לחץ על המכונה ומהדק בעוצמה רבה את תפרי המכנסיים שוב ושוב, חש כי הוא אדם מאושר מאין כמותו. הוא הרהר בכל הטוב הזה שפקד אותו ואת משפחתו. במיוחד עלץ הוא למחשבה שממש הערב, משיחזור לביתו, יצפה לו שם לא אחר מאשר אחיו האהוב, נפתלי הרץ, אשר כבר עתה, בשעת צוהריים זו, אמור לצאת את שערי הנמל אל זרועותיו של אחיהם מקס. אך לפני שבועיים ימים קיבל את תשובתו החיובית של אחיו, נפתלי הרץ, לבוא ולנסות להשתקע כאן, בטורונטו. מייד לאחר טקס ברית המילה של בנו פרסי, עלה במוחו  רעיון מצויין. "אולי עדיין לא מאוחר להם, לנפתלי הרץ ולשאר בני המשפחה, להגר למדינה בטוחה כמו קנדה, הרחק ממאבקי הגויים ומן המלחמות המתרחשות שם באירופה, מעת לעת. מייד  עם שובי לביתי, ארשום איגרת בהולה